Ntshungu wu kihlanyeka hi mafenya. Hambi ku ri kwala ku hlekeni, vo tala a va hleka va boxa swinene leswaku xihleko xa vona xi kota ku wela emahlweni na le tindleveni ta vakulukumba. Vito ra xirungulwana lexi ri yelana na leswi humelelaka eka hikwalaho ka leswi eka xirungulwana lexi Lucas na vanghana va yena va nga pfumela ku xaviwa hi Zukrov leswaku va ya dlaya Moses Ntuli na lava a nga ta va a ri na vona ku lahlisa vuthala. Loko vaLucas va hetile ku dlaya Moses na vanhu vo tala enkosini wa Nkulukumba Mulamula eLalani, swi kumeke leswaku na yena tata wa Lucas u dlayiwile. Loko va endla ntirho lowu, Lucas a nga kalangi a ehleketa leswaku tata wa yena u kona exikarhi ka vanhu lava a va va dlayetela. U lemukile mhaka leyi loko a ri karhi a hlaya mavito ya vanhu lava dlayiweke eka phephahungu, kutani a rila hi xiviti ku kuma leswaku tlhari ri tlhavile ekaya. Hileswaku xibamu lexi a lava ku dlaya nala hi xona, xi dlayile na tata wa yena.